Hall in Tirol
<s>Hall in Tirol (od 1938. do 1974. znan kao Solbad Hall) je grad na zapadu Austrije od 13.577 stanovnika, taj bivši rudarski grad u kojem se iskapala sol administrativno podpada pod Okrug Innsbruck Land.</s>

<s>Geografija 
Hall in Tirol leži u centru Tirola, u dolini rijeke Inn, udaljen desetak km 
istočno od Innsbrucka.</s>

<s>Historija 
Sol se iskapala u tom kraju još od 13. vijeka, a Hall je prvi put dokumentiran 1303. kao grad.</s><s>Za srednjeg vijeka razvio se u trgovište solju i riječnu luku na Innu.</s><s>Hall je od 1477. do 1809. imao i vlastitu kovnicu novca.</s><s>Sol se u Hallu prestala iskapati 1967.</s>

<s>Znamenitosti 
Hall ima potpuno očuvan historijski centar okružen nekadašnjim jarcima, u čijem se centru nalazi srednjovjekovni trg, sa vijećnicom iz 15. i 16. vijeka, parohijskom crkvom i kasnogotičkim građanskim kućama iz 15. i 16. vijeka.</s><s>Crkva je kasnogotička građevina, dograđena između 1420. i 1437. sa korom iz 1312.-1318. i zvonikom iz 1345.</s><s>Ona je tokom 1751. i 1752. adaptirana u baroknom stilu.</s>

<s>Nešto dalje nalazi se crkva Svih svetih iz 1608., nekadašnja crkva ženskog samostana, izgrađenog između 1567. i 1570. godine, to je renesansna građevina adaptirana u baroknom stilu, i franjevački samostan sa crkvom podignut 1644.</s>

<s>Gradom dominira toranj Münzer iz 1489. u zamku Hasegg, koji je izgrađen od 1482. do 1489.</s><s>On je obnovljen od 1974. do 1977. pretvoren u kulturni centar, u kojem je smješten i gradski muzej.</s><s>Pored grada leži dvorac Scheibenegg iz 1534.-1630. u kom je nekoć djelovala staklarska manufaktura.</s>

<s>Privreda 
Hall in Tirol je 1991. imao 7656 zaposlenih, od kojih je 59% radilo u tercijarnom sektoru (administracija, trgovina, usluge).</s><s>Ostali su radili u industriji koja je proizvodila cijevi, turbine, mašine za drvnu industriju 
(Felder-Gruppe), tekstil, plastične mase, prehrambene artikle, drvene prozore, rolete, prirodni i umjetni kamen i proizvode od voska.</s><s>Pored grada u naselju Voldertal  podignuta je 1966. hidroelektrana snage 31.000 MWh.</s><s>Sve donedavno Hall je bio poznat kao tirolska bescarinska zona, povoljan za kupnju novih automobila.</s>

<s>Pobratimski gradovi 
 , Iserlohn
 , Winterthur
 , Sommacampagna</s>

<s>Izvori</s>

<s>Vanjske veze</s>

<s>Službene stranice Hall in Tirola</s>

<s>Gradovi u Austriji
Tirol</s>

